CONTRACT DE EXECUTIE LUCRARI


nr.data 	


1. Părțile contractante

în conformitate cu prevederile Legii nr. 98/2016 privind achizițiile publice si ale H.G. nr. 395/2016 pentru aprobarea Normelor metodologice de aplicare Legii nr. 98/2016 privind achizițiile publice, s-a încheiat prezentul contract de lucrări,

între

.................. cu sediu in .............., str. ................. nr. ........, judetul ................; Romania; e-mail: ...................... telefon: / fax: ..............., cont ……………….. , deschis la Trezoreria……………, reprezentată prin .......................................... , în calitate de Primar și denumită în continuare „Achizitor”, pe de o parte
și
S.C.....................................S.R.L., cu sediul în str..................................... nr	,
bloc ............,  scara ......................., ap ..................... ,  localitatea ........................................................
județul ............................................,	telefon ......................................................... număr  de
Înmatriculare ................. cod fiscal	cont .......................................................... deschis  la Trezoreria
..... reprezentata prin Administrator	în	calitate de executant, pe de altă parte.

2. Definiții
2.1 - în prezentul contract următorii termeni vor fi interpretați astfel:
a. contract -prezentul contract și toate anexele sale;
b. achizitor și executant - părțile contractante, așa cum sunt acestea numite în prezentul contract;
c. prețul contractului - prețul plătibil executantului de către achizitor, în baza contractului, pentru îndeplinirea integrală și corespunzătoare a tuturor obligațiilor sale, asumate prin contract;
d. amplasamentul lucrării - locul unde executantul execută lucrarea;
e. forța majoră - reprezintă o împrejurare de origine externă, cu caracter extraordinar, absolut imprevizibilă și inevitabilă, care se află în afara controlului oricărei părți, care nu se datorează greșelii sau vinei acestora, și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
f. zi - zi calendaristică; an - 365 zile;
g. diriginte de santier— operator economic sau echipă din cadrul achizitorului, desemnat de către achizitor. Diriginte de santier are atribuțiile tehnice, financiare și contractuale stabilite în condițiile contractuale. Supervizorul este nominalizat în acordul contractual sau notificat executantului. Diriginte de santier are în echipa sa diriginți de șantier autorizați, potrivit prevederilor legii și orice alte persoane pentru îndeplinirea rolului său.

2.2 Interpretare

În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.


2.3 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

3. Obiectul și prețul contractului
- Executantul se obligă să execute lucrarea ................................................................., în perioada/perioadele convenite și în conformitate cu obligațiile asumate prin prezentul contract.
3.1 - Achizitorul se obligă să plătească executantului prețul convenit pentru îndeplinirea contractului de .............................................
3.2 - Prețul convenit pentru îndeplinirea contractului, respectiv prețul lucrărilor executate, plătibil executantului de către achizitor conform graficului de plăți, este de	lei, la care se adaugă TVA în
valoare de.	lei.

4. Durata contractului
4.1 - Durata prezentului contract este de 6 luni calendaristice la data emiterii ordinului de începere a lucrărilor, contractul producând efecte până la admiterea fară obiecțiuni a recepției finale.

4.2 În situația in care va interveni o modificare a perioadei de execuție, contractul de lucrări se va modifica prin act adițional, pana la noul termen de finalizare, executantul avand obligația de a respecta toate obligațiile contractuale pana la termenul de finalizare.

5. Documentele contractului
5.1 - Documentele contractului sunt (cel puțin):
a) caietul de sarcini;
b) propunerea tehnică și propunerea financiară;
c) graficul de îndeplinire a contractului;
d) garanția de bună execuție;
e) angajamentul ferm de susținere din partea unui terț, dacă este cazul;
f) acordul de subcontractare/asociere, dacă este cazul;
g) acte adiționale, dacă este cazul..

6. Executarea contractului
7.1 – Executarea contractului începe de la data semnării de către ambele părți.
7. Protecția patrimoniului cultural național

7.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relațiile dintre părți, ca fiind proprietatea absolută a achizitorului.

7.2 - Executantul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după

descoperirea și înainte de îndepărtarea lor, de a înștiința achizitorul despre această descoperire și de a îndeplini dispozițiile primite de la achizitor privind îndepărtarea acestora. Dacă din cauza unor astfel de dispoziții executantul suferă întârzieri și/sau cheltuieli suplimentare, atunci, prin consultare, părțile vor stabili:
1. orice prelungire a duratei de execuție la care executantul are dreptul;
2. totalul cheltuielilor suplimentare, care se va adăuga la prețul contractului.

7.3 - Achizitorul are obligația, de îndată ce a luat la cunoștință despre descoperirea obiectelor prevăzute la clauza 8.1, de a înștiința în acest sens organele de poliție și comisia monumentelor istorice.

8. Obligațiile principale ale executantului
8.1 - Executantul se obligă să execute si să finalizeze lucrarea....................................................... în conformitate cu obligațiile asumate prin prezentul contract.

8.2 - (1) Executantul are obligația de a executa și finaliza lucrările, precum și de a remedia viciile ascunse, cu atenția și promptitudinea cuvenită, în concordanță cu obligațiile asumate prin contract, inclusiv de a proiecta, în limitele prevăzute de prezentul contract.
(2) Executantul are obligația de a supraveghea lucrările, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
8.3 - Executantul are obligația de a prezenta achizitorului, înainte de începerea execuției lucrării, spre aprobare, graficul de plăți necesar execuției lucrărilor, în ordinea tehnologică de execuție.
8.4 - (1) Executantul este pe deplin responsabil pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectarea prevederilor și a reglementărilor legii privind calitatea în construcții.
(2) Un exemplar din documentația predată de către achizitor executantului va fi ținut de acesta în vederea consultării de către Inspecția de Stat în Construcții, Lucrări Publice, Urbanism și Amenajarea Teritoriului, precum și de către persoane autorizate de achizitor, la cererea acestora.
(3) Executantul nu va fi răspunzător pentru proiectul și caietele de sarcini care nu au fost întocmite de el. Dacă totuși contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor.
(4) Executantul are obligația de a pune la dispoziția achizitorului, la termenele precizate în anexele contractului, caietele de măsurători (atașamentele) și, după caz, în situațiile convenite, desenele, calculele, verificările calculelor și orice alte documente pe care executantul trebuie să le întocmească sau care sunt cerute de achizitor.
8.5 - (1) Executantul are obligația de a respecta și executa dispozițiile achizitorului în orice problemă, menționată în contract, referitoare la lucrare. în cazul în care executantul consideră că dispozițiile achizitorului sunt nejustificate sau inoportune, acesta are dreptul de a ridica obiecții, în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor contractuale si legale.
(2) În cazul în care respectarea și executarea dispozițiilor prevăzute la alin.( 1) determină dificultăți în execuție care generează costuri suplimentare, atunci aceste costuri vor fi acoperite pe cheltuiala achizitorului.

8.6 - (1) Executantul este responsabil de trasarea corectă a lucrărilor față de reperele date de achizitor, precum și de furnizarea tuturor echipamentelor, instrumentelor, dispozitivelor și resurselor umane necesare

îndeplinirii responsabilității respective.
(2) În cazul în care, pe parcursul execuției lucrărilor, survine o eroare în poziția, cotele, dimensiunile sau aliniamentul oricărei părți a lucrărilor, executantul are obligația de a rectifica eroarea constatată, pe cheltuiala sa, cu excepția situației în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligația de a proteja și păstra cu grijă toate reperele, bornele sau alte obiecte folosite la trasarea lucrărilor.

9.1 - Pe parcursul execuției lucrărilor și remedierii viciilor ascunse, executantul are obligația:
· de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor) în starea de ordine necesară evitării oricărui pericol pentru respectivele persoane;
· de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării confortului riveranilor;
· de a lua toate măsurile rezonabile necesare pentru a proteja mediul pe și în afara șantierului și pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.
9.2 - Executantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepție a lucrării.

9.3 - (1) Pe parcursul execuției lucrărilor și al remedierii viciilor ascunse, executantul are obligația, în măsura permisă de respectarea prevederilor contractului, de a nu stânjeni inutil sau în mod abuziv:
a) confortul riveranilor; sau
b) căile de acces, prin folosirea și ocuparea drumurilor și căilor publice sau private care deservesc proprietățile aflate în posesia achizitorului sau a oricărei alte persoane.
(2) Executantul va despăgubi achizitorul împotriva tuturor reclamațiilor, acțiunilor injustiție, daunelor-interese, costurilor, taxelor și cheltuielilor, indiferent de natura lor, rezultând din sau în legătură cu obligația prevăzută la alin.(l), pentru care responsabilitatea revine executantului.
(3) Executantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; executantul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor și podurilor respective.
(2) În cazul în care natura lucrărilor impune utilizarea de către executant a transportului pe apă, atunci prevederile de la alin.( 1) vor fi interpretate în maniera în care prin „drum” se înțelege inclusiv ecluză, doc, dig sau orice altă structură aferentă căii navigabile și prin „vehicul” se înțelege orice ambarcațiune, iar prevederile respective se vor aplica în consecință.
(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, executantul are obligația de a despăgubi achizitorul împotriva tuturor reclamațiilor privind avarierea respectivelor poduri sau drumuri.
(4) Cu excepția unor clauze contrare prevăzute în contract, executantul este responsabil și va plăti consolidarea, modificarea sau îmbunătățirea, în scopul facilitării transportului materialelor, echipamentelor, instalațiilor sau altora asemenea, a oricăror drumuri sau poduri care comunică cu sau care se află pe traseul șantierului.

(5) Pe parcursul execuției lucrării, executantul are obligația:
i) de a evita, pe cât posibil, acumularea de obstacole inutile pe șantier;
ii) de a depozita sau retrage orice utilaje, echipamente, instalatii, surplus de materiale;
iii) de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.

9.1 Executantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.

9.1 - Executantul răspunde, potrivit obligațiilor care îi revin, pentru viciile ascunse ale construcției, ivite într-un interval de 10 ani de la recepția lucrării și, după împlinirea acestui termen, pe toată durata de existență a construcției, pentru viciile structurii de rezistență, ca urmare a nerespectării proiectelor și detaliilor de execuție aferente execuției lucrării.
9.2 - Executantul se obligă să despăgubească achizitorul împotriva oricăror:
i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalațiile sau utilajele folosite pentru sau în legătură cu execuția lucrărilor sau încorporate în acestea; și
ii) daune -interese, costuri, taxe și cheltuieli de orice natură aferente, cu excepția situației în care o astfel de încălcare rezultă din respectarea proiectului sau caietului de sarcini întocmit de către achizitor.
9.3 - Executantul se obligă să răspundă în timp util la toate solicitările de clarificări și informațiile suplimentare solicitate de către autoritatea contractantă.

9.4 - Executantul de obligă să colaboreze cu părțile implicate în implementarea obiectivului (achizitor, consultant) cu privire la orice problemă apărută în timpul execuției și cu privire la aceasta.

9.5 - Executantul se obligă să fie prezent la toate vizitele în teren în vederea clarificării tuturor aspectelor tehnice.

10. Obligațiile achizitorului
10.1 - Achizitorul se obligă să plătească executantului prețul convenit pentru execuția și finalizarea obiectivului .......................................................................................

10.2 - (1) Achizitorul are obligația de a pune la dispoziția executantului, fără plată, dacă nu s-a convenit altfel, următoarele:
a) amplasamentul lucrării, liber de orice sarcină;
b) suprafețele de teren necesare pentru depozitare și pentru organizarea de șantier;
c) racordurile pentru utilități (apă, gaz, energie, canalizare etc.), până la limita amplasamentului șantierului.
10.3 -Costurile pentru consumul de utilități, precum și cel al contoarelor sau al altor aparate de măsurat se suportă de către executant.

10.4 - Achizitorul are obligația de a pune la dispoziția executantului întreaga documentație necesară pentru execuția lucrărilor contractate, fără plată, într-un exemplar, la termenele stabilite prin graficul de execuție a lucrării.

10.5 - Achizitorul este responsabil pentru trasarea axelor principale, bornelor de referință, căilor de

circulație și a limitelor terenului pus la dispoziția executantului, precum și pentru materializarea cotelor de nivel în imediata apropiere a terenului.

10.6 - Achizitorul are obligația de a examina și măsura lucrările care devin ascunse în cel mult 5 zile de la notificarea executantului.

10.7 - Achizitorul este pe deplin responsabil de exactitatea documentelor și a oricăror alte informații furnizate executantului, precum și pentru dispozițiile și livrările sale.

11. Sancțiuni pentru neîndeplinirea culpabilă a obligațiilor
11.1 - În cazul în care, din vina sa exclusivă, executantul nu își îndeplinește obligațiile asumate prin contract într-o perioadă de 28 zile de la data scadentei acestora, atunci achizitorul este îndreptățit de a deduce din prețul contractului, ca penalități, o sumă echivalentă cu o cotă procentuală de 0,1% din valoarea lucrărilor neexecutate, calculată pe fiecare zi de întârziere, până la îndeplinirea efectivă a obligațiilor.

11.2 - În cazul în care achizitorul nu onorează facturile în termen de 28 de zile de la expirarea perioadei convenite la clauza 17.1, atunci acesta are obligația de a plăti, ca penalități, o sumă echivalentă cu o cotă procentuală de 0,1% din cuantumul sumelor neachitate în termen, calculate pentru fiecare zi de întârziere, începând cu data imediat următoare termenului de scadență și până la data stingerii sumei datorate inclusiv.

11.3 - Nerespectarea obligațiilor considerate esențiale, asumate prin prezentul contract de către una dintre părți, în mod culpabil, dă dreptul părții lezate de a cere rezilierea contractului si de a pretinde plata de daune-interese

11.4 - Achizitorul își rezervă dreptul de a denunța unilateral contractul, printr-o notificare scrisă adresată executantului, fără nici o compensație, dacă acesta din urmă dă faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru executant. în acest caz, executantul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

12. Garanția de bună execuție a contractului
12.1 - Executantul se obligă să constituie garanția de bună execuție a contractului în cuantum de 10 % din valoarea contractului, pentru perioada de 36 luni și, oricum înainte de începerea execuției contractului. Conform art. 39 alin. 3 din Legea HG395/2016 “Garanția de bună execuție se constituie în termen de 5 zile lucrătoare de la data semnării contractului de achiziție publica.
Garanția de bună execuție se poate constitui prin :
a) virament bancar;
b) instrumente de garantare emise în condiţiile legii astfel:
(i) scrisori de garanţie emise de instituţii de credit bancare din România sau din alt stat;
(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări
(iii) asigurări de garanţii emise:
· fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;
· fie de societăţi de asigurare din state terţe prin sucursale autorizate în România de către Autoritatea de Supraveghere Financiară;
d) reţineri succesive din sumele datorate pentru facturi parţiale, în cazul garanţiei de bună execuţie;
e) combinarea a două sau mai multe dintre modalităţile de constituire prevăzute la lit. a)-b)
Dacă părțile convin, garanția de bună execuție se poate constitui și prin rețineri succesive din sumele

datorate pentru facturi parțiale. În acest caz, contractantul are obligația de a deschide un cont la dispoziția autorității contractante, la unitatile Trezoreriei Statului din cadrul organului fiscal competent în administrarea acestuia.
Suma inițială care se depune de către contractant în contul de disponibil astfel deschis mai sus nu trebuie să fie mai mică de 0,5% din prețul contractului de achiziție publică, fără TVA.
Pe parcursul îndeplinirii contractului de achiziție publică, autoritatea contractantă urmează să alimenteze contul de disponibil prin rețineri succesive din sumele datorate și cuvenite contractantului până la concurența sumei stabilite drept garanție de bună execuție în contractul de achiziție publică și va înștiința contractantul despre vărsământul efectuat, precum și despre destinația lui.
Din contul de disponibil deschis la Trezoreria Statului pe numele contractantului pot fi dispuse plăți atât de către contractant, cu avizul scris al autorității contractante care se prezintă unității Trezoreriei Statului, cât și de unitatea Trezoreriei Statului la solicitarea scrisă a autorității contractante în favoarea căreia este constituită garanția de bună execuție.
12.2 - Achizitorul se obligă să elibereze garanția pentru participare și să emită ordinul de începere a contractului numai după ce executantul a făcut dovada constituirii garanției de bună execuție.

12.3 - Achizitorul are dreptul de a emite pretenții asupra garanției de bună execuție, în limita prejudiciului creat, dacă executantul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, achizitorul are obligația de a notifica acest lucru executantului, precizând totodată obligațiile care nu au fost respectate.

12.4 - Achizitorul se obligă să restituie garanția de bună execuție în termen de	luni de la executarea
obligațiilor asumate, după cum urmează:
· într-un procent de 70% in 14 zile de la admiterea fara obiectiuni a recepției la terminarea lucrărilor
/ stingerea anexei daca admiterea s-a făcut cu obiectiuni
· restul de 30% in 14 zile de la admiterea fara obiectiuni a recepției finale / stingerea anexei daca admiterea s-a făcut cu obiectiuni

12.5 - Garanția lucrărilor este distinctă de garanția de bună execuție a contractului.

13. Începerea și execuția lucrărilor
13.1 - (1) Executantul are obligația de a începe lucrările în timpul cel mai scurt posibil de la primirea ordinului în acest sens din partea achizitorului.
(2) Executantul trebuie să notifice achizitorului și Inspecției de Stat în Construcții, Lucrări Publice, Urbanism și Amenajarea Teritoriului data începerii efective a lucrărilor.
13.2 - (1) Lucrările trebuie să se deruleze conform graficului general de execuție și să fie terminate la data stabilită. Datele intermediare, prevăzute în graficele de execuție, se consideră date contractuale.
(2) Executantul va prezenta, la cererea achizitorului, după semnarea contractului, graficul de execuție de detaliu, alcătuit în ordinea tehnologică de execuție. în cazul în care, după opinia achizitorului, pe parcurs, desfășurarea lucrărilor nu concordă cu graficul general de execuție a lucrărilor, la cererea achizitorului, executantul va prezenta un grafic revizuit, în vederea terminării lucrărilor ia data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.
(3) În cazul în care executantul întârzie începerea lucrărilor, terminarea pregătirilor sau dacă nu își îndeplinește îndatoririle prevăzute la pct. 9.2, achizitorul este îndreptățit să-i fixeze executantului un termen până la care activitatea să intre în normal și să îl avertizeze că, în cazul neconformării, la expirarea termenului stabilit îi va rezilia contractul.

13.3 - (1) Achizitorul are dreptul de a supraveghea desfășurarea execuției lucrărilor și de a stabili conformitatea lor cu specificațiile din anexele la contract. Părțile contractante au obligația de a notifica, în scris, una celeilalte, identitatea reprezentanților lor atestați profesional pentru acest scop, și anume responsabilul tehnic cu execuția din partea executantului și dirigintele de șantier sau, dacă este cazul, altă persoană fizică sau juridică atestată potrivit legii, din partea achizitorului.
(2) Executantul are obligația de a asigura accesul reprezentantului achizitorului la locul de muncă, în ateliere, depozite și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse.
13.4 - (1) Materialele trebuie să fie de calitatea prevăzută în documentația de execuție; verificările și testările materialelor folosite la execuția lucrărilor, precum și condițiile de trecere a recepției provizorii și a recepției finale (calitative) sunt descrise în anexa/anexele la contract.
(2) Executantul are obligația de a asigura instrumentele, utilajele și materialele necesare pentru verificarea, măsurarea și testarea lucrărilor. Costul probelor și încercărilor, inclusiv manopera aferentă acestora, revin executantului.
(3) Probele neprevăzute și comandate de achizitor pentru verificarea unor lucrări sau materiale puse în operă vor fi suportate de executant dacă se dovedește că materialele nu sunt corespunzătoare calitativ sau că manopera nu este în conformitate cu prevederile contractului. In caz contrar, achizitorul va suporta aceste cheltuieli.
13.5 - (1) Executantul are obligația de a nu acoperi lucrările care devin ascunse, fără aprobarea achizitorului.
(2) Executantul are obligația de a notifica achizitorului, ori de câte ori astfel de lucrări, inclusiv fundațiile, sunt finalizate, pentru a fi examinate și măsurate.
(3) Executantul are obligația de a dezveli orice parte sau părți de lucrare, la dispoziția achizitorului, și de a reface această parte sau părți de lucrare, dacă este cazul.
(4) În cazul în care se constată că lucrările sunt de calitate corespunzătoare și au fost executate conform documentației de execuție, atunci cheltuielile privind dezvelirea și refacerea vor fi suportate de către achizitor, iar în caz contrar, de către executant.
13.6 - În situația în care, din culpă executantului, ca urmare a neincadrării în termenul de execuție asumat, achizitorul este pus în imposibilitatea finalizării proiectului , în termenul precizat de instituția finanțatoare, executantul datorează daune interese constând în repararea integrală a prejudiciului pe care l-a suferit autoritatea contractantă din cauza neexecutării obligațiilor contractuale.

14. Întârzierea și sistarea lucrărilor
14.1 - În cazul în care:
· volumul sau natura lucrărilor neprevăzute; sau
· condițiile climaterice excepțional de nefavorabile; sau
· oricare alt motiv de întârziere care nu se datorează executantului și nu a survenit prin încălcarea contractului de către acesta, îndreptățesc executantul de a solicita prelungirea termenului de execuție a lucrărilor sau a oricărei părți a acestora, atunci, prin consultare, părțile vor stabili:
1) ) orice prelungire a duratei de execuție la care executantul are dreptul;
2) ) totalul cheltuielilor suplimentare, care se va adăuga la prețul contractului.

14.2 - Fără a prejudicia dreptul executantului prevăzut în clauza 11.2, acesta are dreptul de a sista lucrările sau de a diminua ritmul execuției dacă achizitorul nu plătește în termen de 28 de zile de la expirarea termenului prevăzut la clauza 17.1 în acest caz va notifica, în scris acest fapt achizitorului.

14.3- Toate lucrările contractate vor fi finalizate de executant și recepționate de achizitor în cadrul

termenului convenit de părți potrivit subclauzei 4.1, sub sancțiunea unor penalități de întârziere în cuantum de 0,1% / zi de întârziere din valoarea lucrărilor neexecutate.
15. Finalizarea lucrărilor
15.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuție, trebuie finalizat în termenul convenit, termen care se calculează de la data începerii lucrărilor.

15.2 - (1) După primirea notificării transmisa de executant, pe baza situațiilor de lucrări executate confirmate si a constatărilor efectuate in teren, achizitorul va respecta procedura, etapele si termenele prevăzute de HG 343/2017 in vederea efectuării recepției.

15.3 Pe baza situațiilor de lucrări executate confirmate și a constatărilor efectuate pe teren, achizitorul va aprecia dacă sunt întrunite condițiile pentru a convoca comisia de recepție. în cazul în care se constată că sunt lipsuri sau deficiențe, acestea vor fi notificate executantului, stabilindu-se și termenele pentru remediere și finalizare. După constatarea remedierii tuturor lipsurilor și deficiențelor, la o nouă solicitare a executantului, achizitorul va convoca comisia de recepție.

15.4 - Comisia de recepție are obligația de a constata stadiul îndeplinirii contractului prin corelarea prevederilor acestuia cu documentația de execuție și cu reglementările în vigoare. în funcție de constatările făcute, achizitorul are dreptul de a aproba sau de a respinge recepția.

15.5 - Recepția se poate face și pentru părți ale lucrării, distincte din punct de vedere fizic și funcțional.

16. Perioada de garanție acordată lucrărilor
16.1 - Perioada de garanție este de	luni și decurge de la data recepției la terminarea lucrărilor și
până la recepția finală.

16.2 - (1) În perioada de garanție, executantul are obligația, în urma dispoziției date de achizitor, de a executa toate lucrările de modificare, reconstrucție și remediere a viciilor și altor defecte a căror cauză este nerespectarea clauzelor contractuale.
(2) Executantul are obligația de a executa toate activitățile prevăzute la alin.(l), pe cheltuiala proprie, în cazul în care ele sunt necesare datorită:
i) utilizării de materiale, de instalații sau a unei manopere neconforme cu prevederile contractului; sau
ii) unui viciu de concepție, acolo unde executantul este responsabil de proiectarea unei părți a lucrărilor; sau
iii) neglijenței sau neîndeplinirii de către executant a oricăreia dintre obligațiile care îi revin în baza contractului.
(3) În cazul în care defecțiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat și plătit ca lucrări suplimentare.
16.3 - În cazul în care executantul nu execută lucrările prevăzute la clauza 16.2 alin.(2), achizitorul este îndreptățit să angajeze și să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reținute din sumele cuvenite acestuia.

16.4 - Executantul se obligă ca în perioada de garanție a lucrării să remedieze orice problemă apărută cu privire la lucrarea executată, care este urmare a nerespectarii de către executant a obligațiilor contractuale, în termen de maxim 5 zile lucrătoare de la comunicare.

17. Modalități de plată
17.1 — Achizitorul are obligația să primească, să verifice și să avizeze împreună cu dirigintele de șantier situațiile de plată conform lucrărilor executate în teren. Factura va fi emisă după acceptarea situației de plată. Plata către executant se va efectua in termen de 30 de zile de la data emiterii facturii.

17.2 - Achizitorul are obligația să primească, să verifice și să avizeze împreună cu dirigintele de șantier situațiile de plată conform lucrărilor executate în teren, să recepționeze factura fiscală aferentă acestora.
17.3 - (1) Plățile parțiale trebuie să fie făcute, la cererea executantului, la valoarea lucrărilor executate conform prevederilor art. 17.1. Lucrările executate trebuie să fie dovedite ca atare printr-o situație de lucrări provizorie, întocmită astfel încât să asigure o rapidă și sigură verificare a lor. Din situațiile de lucrări provizorii achizitorul va putea face scăzăminte pentru servicii făcute executantului și convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.
(2) Situațiile de plată provizorii se confirmă în maxim 10 zile lucratoare de la depunerea acestora.
(3) Plățile parțiale se efectuează, dar nu influențează responsabilitatea și garanția de bună execuție a executantului; ele nu se consideră, de către achizitor, ca recepție a lucrărilor executate.
17.1 –Plata facturii finale se va face după verificarea și acceptarea situației de plată definitive de către achizitor conform prevederilor art. 17.1. Dacă verificarea se prelungește din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi plătită imediat.

17.2 - Contractul nu va fi considerat terminat până când procesul-verbal de recepție finală nu va fi semnat de comisia de recepție, care confirmă că lucrările au fost executate conform contractului. Recepția finală va fi efectuată conform prevederilor legale, după expirarea perioadei de garanție. Plata ultimelor sume datorate executantului pentru lucrările executate nu va fi condiționată de eliberarea certificatului de recepție finală.

18. Ajustarea prețului contractului
18.1 - Pentru lucrările executate, plățile datorate de achizitor executantului sunt cele declarate în propunerea financiară, anexă la contract.

18.2 - Prețul contractului nu se ajustează.

19. Modificarea contractului
19.1 - În scopul interpretării contractului, aplicarea directă a prevederilor clauzelor contractuale, stabilite de la semnarea contractului și care nu presupune ca vreo hotărâre să fie luată de către achizitor, diriginte de șantier sau executant în legătură cu oportunitatea modificării în cauză, nu reprezintă o modificare.

19.2 - Majorarea sau reducerea unei cantități de lucrări din lista de cantități, atunci când o astfel de majorare sau reducere este rezultatul măsurării reale, este considerată aplicarea directă a prevederilor condițiilor contractuale. Pentru evitarea oricărui dubiu, o majorare sau reducere a unei cantități din lista de cantități ca urmare a modificării specificațiilor sau a pieselor desenate nu este rezultatul măsurării, ci al unei Modificări.

19.3 - Oricând înainte de aprobarea recepției la terminarea lucrărilor, dirigintele de șantier poate aproba o modificare pentru orice parte a lucrărilor, cu condiția ca această modificare să fie nesubstanțială în sensul legii în domeniul achizițiilor publice și să fie aprobată în prealabil de către achizitor. O asemenea modificare poate include lucrări suplimentare necesare sau benefice pentru execuția și terminarea corespunzătoare a lucrărilor sau pentru funcționarea lucrărilor, omisiuni, substituiri, modificări ale calității, cantității, formei, caracterului, tipului, poziției, dimensiunii, cotelor sau traseului, modificări ale secvenței lucrărilor, metodei de lucru, dispoziții de santier. Procedura de elaborare și aprobare de modificare va fi conformă cu prevederile prezentei clauze.


19.4 - Înainte de orice modificare, dirigintele de șantier va notifica executantul cu privire la natura și forma modificării considerate. Executantul, în termenul prevăzut în notificarea dirigintelui de șantier, va transmite acestuia o propunere scrisă ce va conține, în raport cu această modificare:
(a) o descriere a activităților ce vor fi implementate sau a măsurilor ce vor fi luate și a programului de execuție aferent;
(b) orice ajustare necesară a duratei de execuție sau a oricăror obligații ale executatului rezultate din acest contract; și
(c) orice ajustare a valorii contractului, conform regulilor prevăzute în prezenta clauză.

19.5 - Dirigintele de șantier, pentru toate modificările considerate conform prezentei clauze, va stabili prețurile în baza următoarelor principii:
(a) când lucrarea considerată este similară și executată în condiții similare ca și o lucrare evaluată în lista de cantități, va fi evaluată la prețurile incluse în aceasta, cu ajustările de rigoare;
(b) când lucrarea nu este similară sau nu este executată în condiții similare, prețul nou va fi evaluat în raport cu costul rezonabil de execuție a lucrării la care se va adăuga un profit rezonabil și cu prețurile relevante de piață (dacă există);
(c) dacă natura sau cantitățile aferente unei modificări sunt astfel încât evaluarea ei conform cu prevederile punctului (a) de mai sus nu ar fi rezonabilă, vor fi folosite prevederile punctului (b) de mai sus.
19.6 - Aprobarea modificărilor va include cel puțin următoarele:
(a) orice modificare relevantă a specificațiilor, pieselor desenate sau a listelor de cantități;
(b) orice modificare relevantă a graficului de execuție;
(c) Decizia dirigintelui de șantier privind orice ajustare (prelungire sau reducere) a duratei de execuție aferentă modificării;
(d) Decizia dirigintelui de șantier privind orice ajustare a valorii contractului aferentă modificării.

19.7 - Următoarea metodă se va aplica evaluării articolelor de lucrări pentru care există prețuri unitare:
(a) suma datorată în baza Contractului va fi calculată prin aplicarea prețurilor unitare cantităților real executate pentru articolele respective conform Contractului;
(b) cantitățile prevăzute în Lista de Cantități sunt cantități estimate și nu vor fi considerate cantități reale și corecte ale Lucrărilor ce vor fi executate de Executant la îndeplinirea obligațiilor prevăzute în Contract;
(c) Dirigintele de șantier va stabili prin măsurare cantitățile reale ale Lucrărilor executate de Executant, iar acestea vor fi plătite în conformitate cu prevederile contractului. în cazul în care, pentru un anumit articol de Lucrări, cantitățile real executate depășesc cantitățile prevăzute în Lista de Cantități, fără ca Specificațiile sau Piesele Desenate aferente articolului respectiv de Lucrări să fie modificate, cantitățile suplimentare vor fi plătite în conformitate cu prevederile contractuale și diferența de cantități nu va fi considerată a fi o modificare.
(d) Dirigintele de șantier, când solicită măsurarea unor părți din Lucrări, va notifica Executantul cu un preaviz rezonabil pentru ca acesta să se prezinte sau să trimită un agent calificat să-l reprezinte
.Executantul sau agentul său va sprijini Dirigintele de șantier în efectuarea unor astfel de măsurători și va furniza toate datele solicitate de acesta. în cazul în care Executantul nu se prezintă și nu trimite un agent, măsurarea efectuată sau aprobată de către Dirigintele de șantier va fi acceptată de Executant ca fiind corectă;
(e) cu excepția cazului în care este prevăzut altfel în Condițiile Contractuale, Specificațiile sau Lista de Cantități, măsurătorile se vor face pentru cantitățile nete reale ale fiecărui articol din Lucrările Permanente.
19.8 . Contractul poate fi modificat oricând in sensul renunțării parțiale la anumite categorii de lucrări, tronsoane de lucru daca situația o impune in vederea incadrarii in creditele bugetare aprobate cu aceasta destinație.






20. Asigurări
(1) Executantul are obligația de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalațiile de lucru, echipamentele, materialele pe stoc, personalul propriu și reprezentanții împuterniciți să verifice, să testeze sau să recepționeze lucrările, precum și daunele sau prejudiciile aduse către terțe persoane fizice sau juridice.
(2) Asigurarea se va încheia cu o societate de asigurare. Contravaloarea primelor de asigurare va fi suportată
de către executant din capitolul „Cheltuieli indirecte”.
(3) Executantul are obligația de a prezenta achizitorului, ori de câte ori i se va cere, polița sau polițele de asigurare și recipisele pentru plata primelor curente (actualizate).
(4) Executantul are obligația de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, polițele de asigurare și recipisele pentru plata primelor curente (actualizate).
(5) Achizitorul nu va fi responsabil pentru niciun fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de executant, cu excepția unui accident sau prejudiciu rezultând din vina achizitorului, a agențiilor sau a angajaților acestuia.

21. Subcontractanți
21.1 - Executantul are obligația de a încheia contracte cu subcontractanții desemnați, în aceleași condiții în care el a semnat contractul cu achizitorul.
21.2 - (1) Executantul are obligația de a prezenta la încheierea contractului toate contractele încheiate cu subcontractanții desemnați.
(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.
21.3 - (1) Executantul este pe deplin răspunzător față de achizitor de modul în care îndeplinește contractul.
(2) Subcontractantul este pe deplin răspunzător față de executant de modul în care își îndeplinește partea sa din contract.

(3) Executantul are dreptul de a pretinde daune-interese subcontractanților, dacă aceștia nu își îndeplinesc partea lor din contract.

21.4 - Executantul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va modifica prețul contractului și se va face numai cu acordul achizitorului.

22. Forța majoră
22.1 - Forța majoră este constatată de o autoritate competentă.

22.2 - Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

22.3 - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

22.4 - Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.





22.5 - Partea contractantă care invocă forța majoră are obligația de a notifica celeilalte părți încetarea cauzei acesteia în maximum 15 zile de la încetare.

22.6 - Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte părți încetarea de drept a prezentului contract, fără ca vreuna din părți să poată pretinde celeilalte daune-interese.

23. Soluționarea litigiilor
23.1 - Achizitorul și executantul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

23.2 - Dacă, după 15 zile de la începerea acestor tratative, achizitorul și executantul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din România.

24. Limba care guvernează contractul
24.1 - Limba care guvernează contractul este limba română.

25. Comunicări
25.1 - (1) Orice comunicare între părți, referitoare la îndeplinirea prezentului contract, trebuie să fie transmisă în scris.
(2)  Orice document scris trebuie înregistrat atât în momentul transmiterii cât și în momentul primirii.

25.2 - Comunicările între părți se pot face și prin telefon, telegramă, telex, fax sau e-mail cu condiția confirmării în scris a primirii comunicării.

26. Legea aplicabilă contractului
26.1 - Contractul va fi interpretat conform legilor din România.

Părțile au înțeles să încheie azi ...............................prezentul	contract în două exemplare, câte unul pentru
fiecare parte.



................................	                    S.C	 ..................................


PRIMAR,
